Сулейман Стальский вина 1869 шеран 18 маехь ДегӀастанан Кюрински округан Ашага-Стал юртахь (цигара ю цуьнан Стальский цӀе) къен юрхбахамхон доьзаллехь. Цуьнан нана хьалхе елла. 7 шо кхаччалц иза кхиина лулара зудчос. Цунна 10 шо кхаьчча цуьнан да кхелхира. 13 шо кхаьчча Сулейман болхбан волавелира. Цо болхбира Бакухь мехкдаьтта доккхуш а, Самаркандехь эчиг некъехь а, хьалдолчу нехан белхаш а бира. Шен халчу дахар бахьнехь цунна дуьнен хьал дика девзира. Сулейман нахана вевзира дика поэт-импровизатор ву аьлла. 1909 шарахь цо шеца къовсабала кхайкхира кхиболу халкъан эшархой.